als_Latn dik_Latn sag_Latn
Rezultate befasuese dolën në raundin e parë të zgjedhjeve preliminare për zgjedhjen e kandidatit presidencial nga partia e qendrës së djathtë, Partia Republikane, për zgjedhjet presidenciale në Francë që do të mbahen pas gjashtë javëve, raporton AA.
Ish-kryeministri François Fillon të cilin anketat e radhisnin të tretin, ka arritur të bëjë befasi të madhe dhe të marrë 44.1 përqind të votave, ndërkohë që i favorizuari ish-kryeministri Alain Juppe u radhit i dyti duke marrë 28.6 përqind të votave, nën atë që tregonin pritshmëritë.
Ndërkaq, ish-presidenti Nikolas Sarkozy përjetoi dëshpërim duke u radhitur i treti me 20.6 përqind të votave të fituara. Sipas këtyre rezultateve, Sarkozy nuk do të marrë pjesë në raundin e dytë të zgjedhjeve që do të mbahen pasi asnjëri nga kandidatët brendapartiak nuk arriti të fitojë 50 përqindëshin e votave. Në këtë mënyrë, Sarkozy u përshëndet me kandidaturën e tij presidenciale.
Pjesëmarrja në zgjedhjet preliminare që u organizua në më shumë se 10 mijë qendra votimi në tërë Francën, ishte më e madhe nga pritshmëritë. Sipas rezultateve jozyrtare, numri i votuesve që kanë votuar ka kaluar mbi katër milionë.
Të drejtë vote kishte secili që kishte kartë votimi të Partisë Republikane duke paguar pjesëmarrje në vlerë prej dy eurosh. Sipas hulumtimeve në opinion, 15 përqind e votuesve kanë qenë me pikëpamje të djathta, ndërsa 8 përqind prejt tyre të djathtë ekstrem.
Sarkozy pranoi humbjen në deklaratën që dha pas zgjedhjeve dhe shprehu mbështetjen e tij për Fillon në raundin e dytë.
Me shpalljen e rezultateve, njëra nga temat që ka tërhequr më së shumti vëmendje është se cilin kandidat do ta mbështesin në raundin e dytë kandidatët e eliminuar. Sipas deklaratave të deritanishme mbështetëse, Sarkozy dhe Bruno La Maire i cili u radhit i pesti do ta mbështesin Fillon-in, ndërkohë që Nathalie Kosciusko-Morizet (NKM) ka bërë thirrje që votuesit ta shfrytëzojnë votën në favor të Juppe-n.
Raundi i dytë i zgjedhjeve preliminare mes Fillon dhe Juppe do të mbahet më 27 nëntor.
Anketat gabuan
Njëra nga temat më të përfolura pas zgjedhjeve në SHBA ishte bërë gabimi i kompanive për hulumtim në opinion. Tablo e njëjtë e ngjashme ndodhi edhe në zgjedhjet preliminare për caktimin e kandidatit të së djathtës.
Anketat që janë zhvilluar me muaj mbi atë se kush do të jetë kandidat nga radhët e së djathtës, kanë treguar Juppe-n fitues me diferencë të madhe, Sarkozy-në të dytën, ndërsa fituesi aktual Fillon është shfaqur i treti.
Ndërsa të gjitha komentimet dhe pritjet ishin në këtë drejtim, vetëm një hulumtim një ditë para zgjedhjeve tregoi se janë rritur votat e Fillon-it.
Vlerësimit në lidhje me rezultatet që dolën mjaft ndryshe nga anketat, u bënë shkaktar i pohimeve se në zgjedhje kanë intervenuar e majta dhe organizatat fetare. Madje, u tha se votuesit e majtë që janë kundërshtarë të përhershëm të Sarkozy-t kanë vërshuar drejt vendvotimeve për ta parandaluar kalimin e Sarkozy-t në raundin e dytë duke ia dhënë votën Fillon-it i cili radhitej i treti.
Një tjetër pohim që ka tërhequr vëmendjen është se në zgjedhje kanë intervenuar edhe shoqatat dhe organizatat katolike të cilat kundërshtojnë martesat mes homoseksualëve.
Gjatë draftimit të projekt-ligjit për martesat mes homoseksualëve Fillon ka deklaruar se është kundër “nenit që lejon adoptimin e fëmijëve nga çiftet homoseksuale”.
Qëndrimin në fjalë Fillon e ka përsëritur edhe gjatë fushatës zgjedhore, gjë e cila, siç thuhet, ia ka siguruar atij mbështetjen e shoqatave dhe organizatave katolike, të cilat janë mjaft të fuqishme në Francë.
Shkurtimisht rreth politikave të Fillon dhe Juppe
Fillon, i cili ushtroi detyrën e kryeministrit gjatë periudhës kur Sarkozy ishte president, është pro rritjes së dialogut me Rusinë, Iranin dhe Asadin, ndërkohë që Juppe thekson se nuk do të jetë e mundur ulja në tryezë me Asadin dhe se është e nevojshme të mbahet distancë me Rusinë dhe Iranin.
Që nga viti 1993 Fillon ka ushtruar detyra në ministri të ndryshme. Ndërkaq, zëdhënësja i tij është i njohur për opinionin turk. Deputetja nga Marseji Nathalie Boyer, mbështetësja më fanatike pohimeve mbi ngjarjet e vitit 1915 për Turqinë dhe projekt-ligjeve në lidhje me të, është zëdhënësja e fushatës së Fillon-it.
Fillon dhe Juppe janë kundër anëtarësimit të Turqisë në Bashkimin Evropian (BE). Që të dy disa herë kanë dhënë deklarata se “Turqia nuk ka vend në BE”. Ndërsa Fillon është më i rreptë sa i përket anëtarësimit të Turqisë, Juppe ka shfaqur një qëndrim më të matur dhe jo të rreptë.
Diskurset djathtiste ekstreme në Francë ndikojnë thellësisht në zgjedhjet presidenciale. Sulmet ndaj të huajve dhe muslimanëve dhe diskurset islamofobike shihet se kanë ndikuar te të dy liderët.
Fillon ka deklaruar se “Franca nuk ka problem me fetë, por me fenë islame”, kurse Juppe ka dhënë mesazhe më të buta ndaj muslimanëve. Para dy viteve Fillon ka botuar një libër me titull “Mposhtja e totalitarizmit islam”, në të cilën ishin përfshirë deklarata që shënjestronin mbi pesë milionë muslimanët që jetojnë në Francë.
Liderët kanë qëndrime të ndryshme edhe në lidhje me BE-në. Fillon është pro krijimit të një Administrate të Eurozonës, ndërsa mbështet reformat për reduktimin e burokracisë dhe krijimin e forcave mbrojtëse të BE-së. Që të dy liderët japin mesazhe mbështetëse për një BE më të fortë dhe për përfaqësim më të lartë të Francës në BE.
Tre tema të rëndësishme të prekura nga të gjithë kandidatët gjatë fushatës ishin arsimi, punësimi dhe reformat ekonomike. Stagnimi dhe kriza ekonomike në të cilën gjendet Franca viteve të fundit, papunësia e të rinjve dhe ndalimet e investimeve ishin ndër temat kryesore në fjalimet e Fillon-it dhe Juppe-s.
Raundi i parë i zgjedhjeve preliminare që e djathta franceze i organizoi për herë të parë për ta caktuar kandidatit që do të kalojë në Palltin Elysee, përfunduan me befasi të mëdha.
Raundi i dytë i zgjedhjeve preliminare që cilësohen edhe si “zgjedhje për caktimin e kundërshtarit të Le Pen pas gjashtë muajve”, do të mbahet më 27 nëntor.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn